ХъахIабросдерил бицунеб бугелъул, бицен гьабизе ккола гьелда цун аскIобехун бугеб Бекьилъ росдалги. МахIмудил хIасраталда рокьи ккарай Муил ватIанин аби гуреб, гьеб росдал хIакъалъулъ нахъе цIунараб тарих гьечIо, жакъа гьениб цо чанго мина гуреб хутIунги гьечIо. гьеб росу цIунун хутIунгутIиялъе аслияб гIиллалъун ккола I944 соналда бекь Чачаналде хIалалъ гочинари. I956 соналда Чачаналдаса нахъе рачIунаго гьел умумузул некIсияб бакIалдеги тIад руссинчIого Хасавюрт шагьаралда чIана ва жакъаги гьентр руго. НекIсияб Бекьилъ хутIана гIицIго умумазул хабалаби. Гьениб буго МахIмудил йокьулей Муил хабалги. Зама-заманалда ХъахIабросулъе – МахIмудил ВатIаналде щварал гьалбал щвезе уна Муил хабадеги.